Jutos

Ls jutos fúrun un pobo germánico que, al que se pensa, tubo ourige na Jutlándia, na moderna Dinamarca, i an parte de la cuosta frísia. Ls jutos, culs anglos, ls saxones i ls frísios, stubírun antre ls pobos germánicos qu'atrabessórun l mar de l Norte para assolar i apuis ambadir la Anglaterra, de l seclo IV an delantre. D'acuordo cul Benerábel Beda, eilhes acabórun por se fixar an Kent, Hampshire i na ilha de Wight. Eisisten bários chamadeiros que cumpróban la persença de jutos na ária, cumo Ytene que, segundo Florence de Worcester, era l nome cuntemporáneo de la New Forest.
Ambora la sue anfluéncia puoda ser custatada an Kent até ls dies d'hoije (e.g., la prática de l gabelkind), ls jutos an Hampshire i na Ilha de Wight zaparecírun, deixando solo traços de sue acupaçon. Ls jutos que quedórun ne l sou território ouriginal tornórun-se la populaçon de la moderna Jutlándia.
 Jutos i godos de la Scandinábia 

Alguns académicos eidantefícan ls jutos culs godos de la Scandinábia (götar an sueco), tribos scandinabas que mantenien relaçones streitas culs godos de l cuntinente. Segundo estas fuontes, ls götar suecos i ls jutos dinamarqueses poderien ser, an tese, l mesmo pobo. Assi i todo, dous poemas an anglés antigo (Widsith i Beowulf) çtínguen las dues tribos. An Beowulf, ls jutos cháman-se eotenas, l que ls fazerie un pobo çtinto de l götar. Talbeç ls dous nomes téngan sido cunfundidos, a eisemplo de l qu'acunteciu nas fuontes acerca de la muorte de l rei sueco Östen.

 Reino de Kent

Catadorie:Pobos germánicos